**Tervezet**

**GYÖNGYÖSPATA VÁROS ÖNKORMÁNYZAT KÉPVISELŐ-TESTÜLETE**

**9/2014. (XII.16.) RENDELET**

**az önkormányzat 2015. évi átmeneti gazdálkodásáról**

Gyöngyöspata Város Önkormányzatának Képviselő-testülete az államháztartásról szóló 2011. évi CXCV. törvény 25. § (1) bekezdése alapján a 2015. évi átmeneti gazdálkodásról a következő rendeletet alkotja:

1. **§**

A rendelet hatálya kiterjed Gyöngyöspata Város Önkormányzatának Képviselő-testületére és annak bizottságaira, a Polgármesteri Hivatalra és az önkormányzati költségvetési szervek gazdálkodására.

1. **§**

(1) Gyöngyöspata Város Önkormányzatának Képviselő-testülete felhatalmazza a polgármestert és a költségvetési szervek vezetőit, hogy 2015. január 1-jétől a 2015. évi költségvetési rendelet hatályba lépéséig az önkormányzat bevételeit a hatályos jogszabályi keretek között beszedje és a kiadásait az előző évi időarányos kiadási előirányzaton belül folytatólagosan teljesítse.

(2)A céljelleggel, illetve támogatásértékű bevételek felhasználása az adott célra folyamatosan megtörténhet.

(3)A 2014. évi pénzmaradvány áthúzódó kötelezettséggel terhelt része az adott feladatokhoz felhasználhatók.

**3. §**

A Képviselő-testület felhatalmazza a polgármestert, hogy az önkormányzat kiadásait a 2. §-ban foglaltakon túlmenően az alábbiak szerint fedezze:

A Polgármesteri Hivatal, valamint az önállóan működő költségvetési szervek vonatkozásában a kiadások az alábbiak szerint fizethetők ki:

1. A személyi juttatások és a munkaadókat terhelő járulékok kifizetése a hatályos közalkalmazottak jogállásáról szóló 1992. évi XXXIII. tv., a közszolgálati köztisztviselőkről szóló 2011. évi CXCIX. tv., valamint a Munka törvénykönyve hatálya alá tartozó dolgozók esetében 2015. január 1. napjától a soros átsorolásokkal megegyező mértékű személyi juttatások és ezek járulékai időarányos részéig terjedhet, mely az esedékesség napján teljes összegben fizethető.
2. A felújítási és beruházási kiadásként csak a kötelezettségvállalások előirányzatai teljesíthetők.
3. Tartalék előirányzatok esetében az áthúzódó kötelezettségvállalások előirányzata kerülhet felhasználásra.

**4.§**

(1)A Képviselő-testület felhatalmazza a polgármestert, hogy az átmeneti gazdálkodás időszakában a Magyar Köztársaság 2015. évi költségvetéséről szóló törvénynek, a jogszabályoknak és az önkormányzat rendeleteinek megfelelően a szükséges intézkedéseket tegye meg.

(2)Az átmeneti időszakban folytatott gazdálkodási tevékenység a 2015. évi költségvetés részét képezi, a beszedett bevételek és a teljesített kiadások beépítésre kerülnek a 2015. évi költségvetésbe.

**5.§**

A rendelet 2015. január 1-én lép hatályba, rendelkezéseit a Gyöngyöspata Város Önkormányzata 2015. évi költségvetésről szóló rendelet hatályba lépéséig kell alkalmazni.

Gyöngyöspata, 2014. december 15.

**Hevér Lászlóné Dr. Sárvári Eszter**

**polgármester jegyző**